वीणा मैमोरियल स्कूल में मनाया क्रिसमस
करौली| वीणाजन्मोत्सव की श्रृंखला में गुरुवार को वीणा मैमोरियल उमावि में क्रिसमस का त्योहार मनाया गया। संस्था समन्वयक हेमेन्द्र कुमार कश्यप ने बताया कि इस अवसर पर विद्यालय परिसर को क्रिसमस ट्री बनाकर रंगीन गुब्बारों से सजाया गया तथा छोटे-छोटे बच्चों ने रंगारंग कार्यक्रम प्रस्तुत किए। वहीं सांता क्लाॅज ने बच्चों को मिठाइयां एवं गिफ्ट वितरित की। कार्यक्रम के दौरान संस्था निदेशक डा. के पाण्डे ने बच्चों को क्रिसमस की शुभकामनाएं दीं। संस्था सचिव अमित सिंह ने बच्चों को बेहतर भविष्य बनाने की सीख दी। कार्यक्रम के अंत में स्कूल के प्रधानाचार्य अनिल कुमार स्कूल की समन्वयक सुधा राॅय ने कार्यक्रम को सफल बनाने के लिए सभी को धन्यवाद दिया। वीणा मैमोरियल ग्रुप आॅफ इंस्टीट्यून्स द्वारा वीणा जन्मोत्सव के अवसर पर शुक्रवार को वीणा मैमोरियल काॅलेज आॅफ ऐज्यूकेशन, पदेवा कैम्पस में सांस्कृतिक कार्यक्रमों का आयोजन किया जाएगा। कार्यक्रम के मुख्य अतिथि महेन्द्र सिंह लोढा (मुख्य कार्यकारी अधिकारी जिला परिषद करौली) एवं कार्यक्रम अध्यक्ष जिला परिषद सदस्य अजय ग्रुप के निदेशक सिद्धार्थ अजय सिंह होंगे।
bho_Deva hin_Deva